KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2024. február 21 –i ülésére)


TÁRGY:	A FOGYATÉKOS SZEMÉLYEK NAPPALI ELLÁTÁSÁNAK BIZTOSÍTÁSA TÁRGYÁBAN MEGKÖTÖTT ELLÁTÁSI SZERZŐDÉS MÓDOSÍTÁSA

Kiskőrös Város Önkormányzata és a Magyarországi Baptista Egyház között 2010. december 3. napján a 62/2009. számú Képv. testületi határozat alapján ellátási szerződés jött létre (a továbbiakban: ellátási szerződés) a szociális igazgatásról és szociális ellátásokról szóló 1993.évi III. törvény 65/F. § -ában, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM. rendelet 74-82.§-aiban meghatározott személyes gondoskodást nyújtó fogyatékos személyek nappali ellátása szociális alapszolgáltatás biztosítására.

A Magyarországi Baptista Egyház meghatalmazott képviselője, Opauszki György kérte az ellátási szerződés közös megegyezéssel történő módosítását, a fogyatékos személyek nappali ellátása 48 főről 72 főre történő férőhelyszámra történő emelését.
Kérelmét azzal indokolta, hogy a Sorsfordító Szolgáltató Központ 2023-ban az EFOP-2.2.25-22 pályázat keretében forrást nyert 48 támogatott lakhatás férőhely kialakítására, ebből 36 férőhely fogyatékos személyek támogatott lakhatása Kiskőrösön (24 férőhely) és Kiskunhalason (12 férőhely). A fenntartó a támogatott lakhatást igénybe vevők részére (Kiskőrös 24 fő) a nappali ellátást a Magyarországi Baptista Egyház Filadelfia Integrált Szociális Intézmény Humán Szolgáltató Központ fogyatékos személyek nappali ellátásán keresztül kívánja biztosítani. Ehhez szükséges a fogyatékos személyek nappali ellátása férőhely számának bővítése. Jelenleg 44 fővel van megállapodásuk, az igény folyamatos növekedése (támogatott lakhatáson kívül is) várható.

A férőhelyek számának növelése nem terheli az Önkormányzatot pénzbeli támogatási kötelezettséggel, az ellátási szerződés 5. pontja szerint a Magyarországi Baptista Egyház továbbra is maga gondoskodik a fogyatékos személyek nappali ellátáshoz a tárgyi, szakmai, működési és személyi feltételekről, az ezekkel kapcsolatban felmerülő költségek a Magyarországi Baptista Egyházat terhelik.

A fentiek alapján javaslom a Képviselő-testületnek a határozat-tervezet elfogadását.


Kiskőrös, 2024. február 13.

                                                                                 			 Domonyi László sk.
                                                                                    			    polgármester


HATÁROZAT-TERVEZET

A Képviselő-testület
1. egyetért azzal, hogy a Magyarországi Baptista Egyházzal a 62/2009. sz. Képviselő-testületi határozat alapján 2010.december 3. napján a szociális alapszolgáltatás keretébe tartozó fogyatékos személyek nappali ellátásának biztosítására megkötött és az 58/2022. számú Képviselő-testületi határozattal 2022. június 24. napján módosított ellátási szerződést a határozat mellékletében foglaltak szerint módosítsa.
2. felhatalmazza a polgármestert a határozat mellékletét képező ellátási szerződésmódosítás és a módosítással egységes szerkezetbe foglalt ellátási szerződés aláírására.

